O'zbekiston: Inson huquqlari jamiyatiga asos solingan hovlidan maxsus dastur 
Hukumat sobiq siyosiy mahbuslar shikoyatlarini ko'rib chiqishi va hozirda yopilgan Jasliq qamoqxonasida sodir etilgan qiynoqlarni tekshirishi lozim, deydi A'zam Farmonov. 
JIZZAX — Sobiq mahbusning xonadonidamiz. Bu hovlida 2019-yilning noyabrida vafot etgan huquq himoyachisi Tolib Yoqubov yashab o'tgan. Farmonov - Yoqubovning kuyovi va shogirdi. O'zbekiston Inson huquqlari jamiyatiga asos solingan uyda mamlakat oldida turgan tog'dek masalalarni muhokama qildik. Huquq va erkinlik uchun kurashib, uzoq yillar qamoqda yotganlar, qiynoqqa solinganlarning dardini kim tinglaydi? Bugungi O'zbekistonda adolat tushunchasi nima? Jasliq qamoqxonasi yopildi, lekin qiynoqlar davri tugadimi? A'zam Farmonov singari sobiq mahbuslar hukumatga qanday takliflar bergan? Rahbariyatning qanday? Jamiyat va hukumat orasidagi munosabat qanchalik o'zgardi? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.